Държавен вестник, бр. 82, 2018 г., стр. 3

БРОЙ  82	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ТРУДА И СОЦИАЛНАТА 
ПОЛИТИКА
СПОГОДБА
между правителството на Република България 
и правителството на Република Молдова за 
регулиране на трудовата миграция
(Утвърдена с Решение № 492 на Минис-
терския съвет от 13 юли 2018 г. В сила от  
11 септември 2018 г.) 
Правителството на Република България 
и правителството на Република Молдова, 
наричани по-нататък „Страните“,
убедени, че трудовата миграция е явление 
от взаимен интерес за двете държави и може 
да допринесе за икономическото и социалното 
развитие, да улесни културното разнообразие 
и развитието на обмена на технологии,
като признават необходимостта да се га-
рантира спазването на правата, задълженията 
и гаранциите съгласно националните законо-
дателства и международните споразумения, 
по които двете държави са страни,
като имат за цел да задълбочат сътрудни-
чеството между двете държави в контекста на 
външната политика и политиката на миграция 
на двете държави, 
се споразумяха за следното:
Г л а в а  п ъ р в а
ОБЩИ ПОЛОЖЕНИЯ
Член 1
	
(1)	Органите на Страните, които носят 
отговорност за тази Спогодба, наричани 
по-нататък „Упълномощени органи“, са:
	
а)	 в Република България – Минис-
терството на труда и социалната 
политика; 
	
б)	в Република Молдова – Министер-
ството на здравеопазването, труда и 
социалната защита.
	
(2)	Страните по Спогодбата определят за 
нейното изпълнение следните институ-
ции, наричани по-нататък „Компетент-
ни институции“:
	
а)	 в Република България – Агенцията 
по заетостта към министъра на труда 
и социалната политика;
	
б)	в Република Молдова – Национал-
ната агенция по заетостта.
	
(3)	Понятията, използвани в тази Спогодба, 
се тълкуват в съответствие със зако-
нодателството на държавата, в която 
е възникнало правоотношението по 
Спогодбата и във връзка с прилагането 
на тези понятия.
Член 2
	
(1)	 Тази Спогодба се прилага за следните 
категории работници мигранти, които 
са граждани на една от двете държави, 
имат сключен индивидуален трудов 
договор по тази Спогодба и които при-
тежават необходимото разрешение за 
пребиваване на територията на другата 
държава:
	
а)	 работници за първоначален период 
до една година и с възможност за 
последващо продължаване за общ 
срок до три години;
	
б)	сезонни работници за максималния 
период съгласно законодателството 
на приемащата държава.
	
(2)	За категориите работници по ал. 1 не 
се изисква разрешение за работа. 
Член 3
	
(1)	 Влизането, пребиваването и заетостта 
на граждани на Република България и 
на Република Молдова на територията 
на другата държава в рамките на тази 
Спогодба се регламентират от законо-
дателството на приемащата държава.
	
(2)	Наетите работници могат да бъдат 
придружавани от членове на техните 
семейства в съответствие със законо-
дателството на приемащата държава.
Г л а в а  в т о р а
РАЗПОРЕДБИ ОТНОСНО ПОСРЕДНИ-
ЧЕСТВОТО ЗА НАЕМАНЕ НА РАБОТА
Член 4
Набирането и заетостта на Кандидатите 
за предложения за работа по тази Спогодба 
се извършва от Компетентните институции 
по чл. 1, ал. 2.
Член 5
	
(1)	 В рамките на своя бюджет Компетентни-
те институции по чл. 1, ал. 2 извършват 
следните дейности по посредничество 
за наемане на работа:
	
а)	 обмен на информация относно 
предложения за работа, получени 
от работодатели на територията на 
една от двете държави;
	
б)	подбор на потенциални работни-
ци мигранти, наричани по-нататък 
„Кандидати“, на два етапа:
	
1)	 предварителен подбор – въз ос-
нова на подадени документи;
	
2)	 окончателен подбор – чрез одоб­
рение от работодателите;